CELEX: 32021R0966
Language: ro
Date: 2021-06-11 00:00:00
Title: Regulamentul de punere în aplicare (UE) 2021/966 al Comisiei din 11 iunie 2021 prin care se acordă Republicii Cabo Verde o derogare temporară de la normele privind originea preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton, preparatele sau conservele de fileuri de macrou și preparatele sau conservele de fileuri de ton fregată sau de fileuri de ton negru

17.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 214/34
               
            
         REGULAMENTUL DE PUNERE ÎN APLICARE (UE) 2021/966 AL COMISIEI
         din 11 iunie 2021
         prin care se acordă Republicii Cabo Verde o derogare temporară de la normele privind originea preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton, preparatele sau conservele de fileuri de macrou și preparatele sau conservele de fileuri de ton fregată sau de fileuri de ton negru
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 64 alineatul (6) și articolul 66 litera (b),
         întrucât:
         
                     (1)
                  
                  
                     Cabo Verde este o țară care beneficiază de regimul special de încurajare a dezvoltării durabile și a bunei guvernanțe prevăzut la articolul 1 alineatul (2) litera (b) din Regulamentul (UE) nr. 978/2012 al Parlamentului European și al Consiliului (2), denumit în continuare „sistemul generalizat de preferințe” (SGP+). În sensul sistemului generalizat de preferințe (SGP), normele privind originea preferențială, altele decât normele procedurale, sunt prevăzute în Regulamentul delegat (UE) 2015/2446 al Comisiei (3).
                  
               
                     (2)
                  
                  
                     Prin scrisoarea din data de 18 martie 2020, Cabo Verde a depus o cerere de prelungire a derogărilor temporare de la normele privind originea preferențială prevăzute în Regulamentul delegat (UE) 2015/2446, care a fost acordată prin Regulamentele de punere în aplicare (UE) 2019/561 (4) și (UE) 2019/620 (5) ale Comisiei. Cererea viza un volum anual de 5 000 de tone de preparate sau conserve de fileuri de ton, 3 000 de tone de preparate sau conserve de fileuri de macrou și 1 000 de tone de preparate sau conserve de fileuri de ton fregată sau de fileuri de ton negru. În temeiul derogării solicitate, produsele respective ar fi considerate ca fiind originare din Cabo Verde chiar dacă ar fi produse din pește neoriginar.
                  
               
                     (3)
                  
                  
                     Cabo Verde și-a sprijinit cererea de prelungire a acestor derogări bazându-se pe argumentele prezentate în cererile anterioare, pe care această țară le consideră încă relevante, și anume cantitățile reduse de ton și de macrou capturate în apele sale teritoriale, posibilitățile de pescuit limitate în afara apelor sale teritoriale și o durată limitată a sezonului de pescuit. Un alt element evidențiat în cerere este faptul că Cabo Verde și-a dezvoltat recent infrastructura portuară. Prin urmare, există posibilitatea manipulării unor cantități mai mari de pește pentru a se asigura aprovizionarea industriei locale de prelucrare a peștelui în vederea menținerii capacităților de producție ale acesteia. În fine, cererea a subliniat dificultățile cu care se confruntă Cabo Verde ca urmare a întârzierilor în punerea în aplicare a Acordului de parteneriat economic dintre Uniunea Europeană și Africa de Vest. Cabo Verde dezvoltă o argumentație pentru a sublinia necesitatea unei derogări de la normele SGP privind originea preferențială pentru a compensa faptul că nu este încă posibil să se recurgă la contingentele de origine sau la normele de cumul în temeiul Acordului de parteneriat economic, care nu este încă aplicat în mod provizoriu.
                  
               
                     (4)
                  
                  
                     Derogarea prevăzută la articolul 64 alineatul (6) din Regulamentul (UE) nr. 952/2013 (Codul vamal al Uniunii) are caracter temporar și este supusă unei mai bune respectări a normelor privind originea pentru produsele în cauză și a cerinței privind cooperarea administrativă. Pentru a putea gestiona o astfel de derogare de la normele privind originea preferențială, țara solicitantă trebuie să se conformeze atât normelor privind originea pentru produsele în cauză, cât și procedurilor aferente, și trebuie să asigure o bună cooperare administrativă.
                  
               
                     (5)
                  
                  
                     În acest sens, acțiunile de monitorizare întreprinse de Comisia Europeană în ultimii câțiva ani în contextul derogării acordate în temeiul articolului 64 alineatul (6) din Regulamentul (UE) 952/2013 au evidențiat anumite deficiențe în ceea ce privește cooperarea administrativă a Cabo Verde cu autoritățile vamale ale statelor membre în legătură cu verificarea dovezilor de origine. Este posibil ca aceste deficiențe să fi condus la refuzul derogării solicitate din motivele prezentate de Cabo Verde. Cu toate acestea, după depunerea cererii respective, Republica Cabo Verde, și în special industria pescuitului, s-a văzut confruntată cu o criză profundă declanșată de pierderea de venituri cauzată de pandemia de COVID-19. În temeiul articolului 64 alineatul (6) din cod, Comisia are dreptul de a lua în considerare această nouă situație și de a decide cu privire la acordarea unei derogări din proprie inițiativă.
                  
               
                     (6)
                  
                  
                     Prin urmare, Republicii Cabo Verde trebuie să i se acorde o derogare temporară de la cerința, în temeiul normelor privind originea preferențială, potrivit căreia produsele sunt considerate originare din țara beneficiară numai în cazul în care materialele încorporate de la capitolele 3 și 16 din Nomenclatura combinată sunt obținute integral în țara respectivă. În primul an de aplicare, derogarea trebuie acordată pentru un volum anual de 5 000 de tone de preparate sau conserve de fileuri de ton, de 3 000 de tone de preparate sau conserve de fileuri de macrou și pentru un volum anual de 1 000 de tone de preparate sau conserve de fileuri de ton fregată sau de fileuri de ton negru. Pentru a se ține seama de interesele comerciale ale Uniunii Europene și pentru a se menține o concurență loială între industria pescuitului intern din Uniune și cea din țările terțe, volumul anual trebuie să scadă în anii următori, în conformitate cu volumele prevăzute în anexele I și II, cu excepția preparatelor sau a conservelor de fileuri de ton fregată sau de fileuri de ton negru. Durata derogării trebuie să fie limitată la o perioadă de trei ani pentru a i se permite Republicii Cabo Verde să se redreseze în urma crizei provocate de pandemia de COVID-19 și să depună eforturi pentru a finaliza ajustările structurale necesare în sectorul pescuitului, în vederea respectării normelor privind originea pentru produsele în cauză. Cu toate acestea, derogarea trebuie acordată cu condiția ca autoritățile vamale din Cabo Verde să efectueze controale cantitative ale exporturilor de produse care fac obiectul derogării și ca acestea să comunice Comisiei o declarație privind cantitățile pentru care au fost eliberate atestate de origine în temeiul prezentului regulament, precum și numerele de serie ale atestatelor respective.
                  
               
                     (7)
                  
                  
                     În plus, este oportun ca Republica Cabo Verde să beneficieze de o derogare acordată în temeiul normelor SPG privind originea preferențială pentru ton și macrou, cu condiția să raporteze periodic serviciilor competente ale Comisiei cu privire la măsurile luate pentru a îmbunătăți conformitatea cu normele privind originea produselor și cu procedurilor aferente acestora și pentru a asigura cooperarea administrativă necesară pentru punerea în aplicare a regimurilor preferențiale din cadrul SGP, menționate la articolul 1 alineatul (2) din Regulamentul (UE) nr. 978/2012. Aceste rapoarte trebuie prezentate în conformitate cu un calendar precis, conform căruia orice întârziere în respectarea termenelor stabilite trebuie să conducă la suspendarea derogării, de notificat autorităților competente din Cabo Verde în urma unei atenționări și a unei invitații de a prezenta rapoartele în termen de zece zile lucrătoare. O astfel de suspendare nu trebuie să prelungească perioada de timp prevăzută în regulament și în anexele 1 și 2 la acesta. Este oportun ca elementele care trebuie incluse în aceste rapoarte să fie enumerate într-o anexă la prezentul regulament.
                  
               
                     (8)
                  
                  
                     Cantitățile stabilite în anexele la prezentul regulament trebuie să fie gestionate în conformitate cu articolele 49-54 din Regulamentul de punere în aplicare (UE) 2015/2447 al Comisiei (6), care reglementează gestionarea contingentelor tarifare.
                  
               
                     (9)
                  
                  
                     Măsurile prevăzute în prezentul regulament trebuie să intre în vigoare în ziua următoare datei publicării acestuia și trebuie să se aplice retroactiv de la 1 ianuarie 2021, pentru a ține seama de situația dificilă a Cabo Verde și pentru a permite acestei țări să aplice derogarea în cazul produselor importate în UE de la acea dată.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Prin derogare de la articolul 41 litera (b) și de la articolul 45 din Regulamentul delegat (UE) 2015/2446, produsele menționate în anexele I și II, fabricate în Cabo Verde din pește neoriginar, sunt considerate ca fiind originare din Cabo Verde în conformitate cu articolele 2, 3 și 4 din prezentul regulament.
         
         
            Articolul 2
            
               (1)   Derogarea se aplică produselor care au fost exportate din Cabo Verde și declarate pentru a fi puse în liberă circulație în Uniune în perioada cuprinsă între 1 ianuarie 2021 și 31 decembrie 2023.
            
            
               (2)   Derogarea se aplică produselor care nu depășesc cantitățile anuale enumerate în anexa I (ton) și în anexa II (macrou și ton negru).
            
            
               (3)   Aplicarea derogării este condiționată de respectarea condițiilor prevăzute la articolul 43 din Regulamentul delegat (UE) 2015/2446.
            
         
         
            Articolul 3
            Cantitățile stabilite în anexele I și II la prezentul regulament trebuie să fie gestionate în conformitate cu articolele 49-54 din Regulamentul de punere în aplicare (UE) 2015/2447, care reglementează gestionarea contingentelor tarifare.
         
         
            Articolul 4
            Derogarea se acordă în următoarele condiții:
            
                        1.
                     
                     
                        Autoritățile vamale din Cabo Verde trebuie să ia măsurile necesare pentru a efectua controale cantitative asupra exporturilor produselor menționate la articolul 1.
                     
                  
                        2.
                     
                     
                        Pe atestatele de origine întocmite de exportatorii înregistrați trebuie înscrisă următoarea mențiune: „Derogation – Commission Implementing Regulation (EU) 2021/966”.
                     
                  
                        3.
                     
                     
                        Autoritățile competente din Cabo Verde trebuie să comunice Comisiei o declarație privind cantitățile pentru care au fost eliberate atestate de origine în temeiul prezentului regulament, precum și copii ale dovezilor respective. Aceste rapoarte trebuie să fie comunicate Comisiei la 6 luni, 18 luni și 30 de luni de la intrarea în vigoare a prezentului regulament.
                     
                  
                        4.
                     
                     
                        Autoritățile competente din Cabo Verde trebuie să comunice Comisiei, în același timp cu rapoartele menționate la alineatul (3), un raport conținând informații detaliate cu privire la măsurile luate de acestea pentru:
                        
                                    (a)
                                 
                                 
                                    a asigura conformitatea cu normele privind originea produselor și cu procedurile aferente acestora;
                                 
                              
                                    (b)
                                 
                                 
                                    a asigura cooperarea administrativă necesară pentru punerea în aplicare a regimurilor preferențiale din cadrul SGP.
                                 
                              
                  Informațiile solicitate care trebuie raportate de autoritățile competente din Cabo Verde sunt enumerate în anexa III.
         
         
            Articolul 5
            În cazul în care autoritățile competente nu își îndeplinesc obligația de raportare prevăzută la articolul 4 alineatele (3) și (4), în termenele prevăzute la articolul respectiv, Comisia trimite o atenționare autorităților competente din Cabo Verde, invitându-le să prezinte informațiile solicitate în termen de 10 zile lucrătoare. În cazul în care autoritățile competente din Cabo Verde nu răspund acestei solicitări în termenul stabilit, Comisia poate suspenda derogarea prevăzută în prezentul regulament. Orice astfel de suspendare nu trebuie să prelungească perioada de timp prevăzută în prezentul regulament și în anexele 1 și 2 la acesta. Suspendarea respectivă se notifică autorităților competente din Cabo Verde și se publică în Jurnalul Oficial, seria C.
         
         
            Articolul 6
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 269, 10.10.2013, p. 1.
         
            (2)  Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (JO L 303, 31.10.2012, p. 1).
         
            (3)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).
         
            (4)  Regulamentul de punere în aplicare (UE) 2019/561 al Comisiei din 8 aprilie 2019 prin care se acordă Republicii Capului Verde o derogare temporară de la normele privind originea preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de ton (JO L 98, 9.4.2019, p. 13).
         
            (5)  Regulamentul de punere în aplicare (UE) 2019/620 al Comisiei din 17 aprilie 2019 prin care se acordă Republicii Capului Verde o derogare temporară de la normele privind originea preferențială prevăzute în Regulamentul delegat (UE) 2015/2446 în ceea ce privește preparatele sau conservele de fileuri de macrou și preparatele sau conservele de fileuri de ton fregată sau de fileuri de ton negru (JO L 108, 23.4.2019, p. 1).
         
            (6)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
      
      
         
            ANEXA I
            
                        
                           Nr. de ordine
                        
                     
                     
                        
                           Codul NC
                        
                     
                     
                        
                           Codul TARIC
                        
                     
                     
                        
                           Descrierea mărfurilor
                        
                     
                     
                        
                           Perioade
                        
                     
                     
                        Cantitatea anuală (greutate netă în tone)
                     
                  
                        09.1602
                     
                     
                        1604142100 
                        1604142690 
                        1604142800 
                        1604207050 
                        1604207055 
                        1604143190 
                        1604143690 
                        1604143800 
                        1604207099 
                        0304870090 
                        1604144120 
                        1604144629 
                        1604144820 
                        1604207045 
                        0304870020 
                        1604144130 
                        1604144830 
                     
                     
                        10
                     
                     
                        Preparate sau conserve de fileuri și spate de ton dungat (Katsuwonus pelamis)
                        Preparate sau conserve de fileuri și spate de ton cu aripioare galbene (Thunnus albacares)
                        Preparate sau conserve de fileuri și spate de ton obez (Thunnus obesus)
                        Preparate de ton alb (Thunnus alalunga)
                     
                     
                        1.1.2021-31.12.2021
                        1.1.2022-31.12.2022
                        1.1.2023-31.12.2023
                     
                     
                        5 000  de tone
                        3 500  de tone
                        2 500  de tone
                     
                  
      
      
         
            ANEXA II
            
                        
                           Nr. de ordine
                        
                     
                     
                        
                           Codul NC
                        
                     
                     
                         
                     
                     
                        
                           Descrierea mărfurilor
                        
                     
                     
                        
                           Perioade
                        
                     
                     
                        Cantitatea anuală (greutate netă în tone)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Preparate sau conserve de fileuri de macrou (Scomber scombrus, Scomber japonicus, Scomber colias)
                     
                     
                        1.1.2021-31.12.2021
                        1.1.2022-31.12.2022
                        1.1.2023-31.12.2023
                     
                     
                        3 000  de tone
                        2 500  de tone
                        2 000  de tone
                     
                  
                        09.1648
                     
                     
                        1604 20 90 
                        ex 1604 19 97 
                     
                     
                         
                     
                     
                        Preparate sau conserve de fileuri de ton fregată sau de fileuri de ton negru (Auxis thazard, Auxis rochei)
                     
                     
                        1.1.2021-31.12.2021
                        1.1.2022-31.12.2022
                        1.1.2023-31.12.2023
                     
                     
                        1 000  de tone
                        1 000  de tone
                        1 000  de tone
                     
                  
      
      
         
            ANEXA III
            Măsuri care trebuie raportate de autoritățile competente din Cabo Verde, astfel cum se menționează la articolul 4 alineatul (4)
            Raportul menționat la articolul 4 alineatul (4) trebuie să conțină o descriere detaliată a măsurilor luate de autoritățile competente din Cabo Verde pentru a se asigura că:
            
                        (a)
                     
                     
                        verificările, la cererea autorităților vamale ale statelor membre, ale caracterului originar al produselor sunt efectuate pentru fiecare cerere în termenele stabilite la articolul 109 din Regulamentul de punere în aplicare (UE) 2015/2447;
                     
                  
                        (b)
                     
                     
                        verificările caracterului originar al produselor de pescuit maritim menționate la articolul 44 alineatul (1) litera (h) din Regulamentul delegat (UE) 2015/2446 al Comisiei includ o verificare a locului de captură, și că verificările caracterului originar al altor produse obținute din mări aflate în afara apelor teritoriale, menționate la articolul 44 alineatul (1) litera (h) din regulamentul delegat respectiv, includ o verificare a condițiilor de proprietate ale navei;
                     
                  
                        (c)
                     
                     
                        controalele menționate la articolul 108 alineatul (1) litera (b) din Regulamentul de punere în aplicare (UE) 2015/2447 se efectuează în privința exportatorilor la intervale stabilite pe baza unor criterii adecvate de analiză a riscurilor în conformitate cu articolul 108 alineatul (2) din regulamentul de punere în aplicare respectiv;
                     
                  
                        (d)
                     
                     
                        exportatorii și funcționarii guvernamentali din Cabo Verde sunt informați în mod corespunzător în legătură cu normele privind originea preferențială în sensul SGP și în legătură cu procedurile conexe, prin intermediul unor instrucțiuni, cursuri de formare, seminare și/sau informații online corespunzătoare.
                     
                  Raportul privind măsurile menționate la litera (a) de mai sus trebuie să conțină, pentru fiecare cerere de verificare a originii primită de la autoritățile vamale ale statelor membre, următoarele elemente:
            
                        •
                     
                     
                        referința și data cererii de verificare a originii;
                     
                  
                        •
                     
                     
                        statul membru care a trimis cererea [statul membru solicitant];
                     
                  
                        •
                     
                     
                        data primirii cererii de către autoritățile competente din Cabo Verde;
                     
                  
                        •
                     
                     
                        produsele vizate (codul SA și descrierea produselor);
                     
                  
                        •
                     
                     
                        data la care răspunsul a fost trimis statului membru solicitant;
                     
                  
                        •
                     
                     
                        motivele pentru orice întârziere în transmiterea răspunsului la cerere, după caz;
                     
                  
                        •
                     
                     
                        evaluarea cererii de către autoritățile competente din Cabo Verde (și anume, măsura în care originea declarată în atestatul de origine a fost confirmată sau nu).
                     
                  Raportul privind măsurile menționate la litera (c) de mai sus trebuie să conțină următoarele elemente:
            
                        •
                     
                     
                        numărul de controale efectuate;
                     
                  
                        •
                     
                     
                        criteriile de analiză a riscurilor utilizate de autoritățile competente pentru a evalua riscurile și pentru a stabili intervalele dintre controalele periodice efectuate în privința exportatorilor;
                     
                  
                        •
                     
                     
                        metodologia urmată în timpul controalelor;
                     
                  
                        •
                     
                     
                        informații din care să reiasă dacă autoritățile competente au solicitat (anumitor) exportatori să furnizeze copii sau o listă a atestatelor de origine pe care le-au întocmit, în vederea efectuării controalelor menționate la articolul 108 alineatul (1) litera (b), în conformitate cu articolul 108 alineatul (2) din Regulamentul de punere în aplicare (UE) 2015/2447;
                     
                  
                        •
                     
                     
                        informații din care să reiasă dacă controalele au arătat că exportatorii din Cabo Verde înțeleg normele privind originea și procedurile aferente aplicabile;
                     
                  
                        •
                     
                     
                        orice măsuri corective luate și/sau sancțiuni impuse exportatorului pentru întocmirea unui atestat de origine incorect.
                     
                  Raportul privind măsurile menționate la litera (d) de mai sus trebuie să includă instrucțiunile, documentele și materialele de formare referitoare la normele privind originea preferențială în sensul SGP și la procedurile conexe, utilizate pentru informarea exportatorilor și a funcționarilor guvernamentali din Cabo Verde.
            Rapoartele menționate la articolul 4 alineatele (3) și (4) trebuie să actualizeze informațiile furnizate în rapoartele precedente.